b'\n_START_ARTICLE_\nPhilologia Estonica Tallinnensis\n_START_PARAGRAPH_\nPhilologia Estonica Tallinnensis on Tallinna \xc3\x9clikooli humanitaarteaduste instituudi v\xc3\xa4ljaanne (endise nimega Tallinna \xc3\x9clikooli Eesti Keele ja Kultuuri Instituudi Toimetised)._NEWLINE_Ajakirjas avaldatakse kaast\xc3\xb6id lingvistika ja kirjandusteaduse k\xc3\xb5ikidest valdkondadest. Samuti on v\xc3\xa4ljaandesse teretulnud kirjutised eesti keele ja kirjanduse \xc3\xb5petamise ning keelelise kommunikatsiooni alalt. V\xc3\xa4ljaande artiklid on eesti, soome ja inglise keeles._NEWLINE_Philologia Estonica Tallinnensise eelk\xc3\xa4ija Tallinna \xc3\x9clikooli Eesti Keele ja Kultuuri Instituudi Toimetised ilmus alates 2004. aastast (esimene v\xc3\xa4ljaanne ilmus Tallinna Pedagoogika\xc3\xbclikooli Eesti Filoloogia Osakonna Toimetiste nime all, kirjandusalased uurimused ilmusid esialgu instituudi eraldi kogumikena)._NEWLINE_Ajakiri ilmub kord aastas oktoobris, artiklite toimetusele saatmise t\xc3\xa4htaeg on 1. mai. K\xc3\xb5ik artiklid l\xc3\xa4bivad pimeretsenseerimise: iga artiklit hindab anon\xc3\xbc\xc3\xbcmselt kaks retsensenti (nii v\xc3\xa4ljaande kolleegiumist kui ka v\xc3\xa4ljastpoolt). V\xc3\xa4ljaande peatoimetaja on Reili Argus, tegevtoimetaja on igal numbril erinev._NEWLINE_Philologia Estonica Tallinnensise artiklitele on toimetiste kodulehel vaba juurdep\xc3\xa4\xc3\xa4s. Lugejad v\xc3\xb5ivad artikleid alla laadida, lugeda, kopeerida v\xc3\xb5i v\xc3\xa4lja tr\xc3\xbckkida ilma toimetuselt v\xc3\xb5i autorilt selleks luba k\xc3\xbcsimata.\n_START_SECTION_\nKolleegium\n_START_PARAGRAPH_\nAjakirja toimetuskolleegiumi kuuluvad Lars Gunnar Larsson (Uppsala \xc3\x9clikool), Maisa Martin (Jyv\xc3\xa4skyl\xc3\xa4 \xc3\x9clikool), Kaili M\xc3\xbc\xc3\xbcrisepp (Tartu \xc3\x9clikool), Helle Metslang (Tartu \xc3\x9clikool / Tallinna \xc3\x9clikool), Meelis Mihkla (Eesti Keele Instituut), Renate Pajusalu (Tartu \xc3\x9clikool), Helena Sulkala (Oulu \xc3\x9clikool), Urmas Sutrop (Tartu \xc3\x9clikool / Eesti Kirjandusmuuseum), Marija Vojeikova (Moskva Riiklik \xc3\x9clikool), Cornelius Hasselblatt (Groningeni \xc3\x9clikool), Epp Annus (Eesti Kirjandusmuuseum /Ohio State University).'